《疏池》
清代·安璿

濠濮平生志，疏池且自今。双峰来瀑远，一壑倚云深。

亦有烟波色，堪怡澹荡心。聊迟十年梦，终向五湖寻。

作者简介：（1629-1703），字苍涵，号孟公，又号洁园、广居子，无锡人。工书画，敏于诗。顺治十一年(1654)与同里严绳孙、顾贞观等结云门社，后隐居里中罨画楼，藏书万卷，以高士称。著有《罨画楼诗草》、《苍涵外史独语》。